«Liverpul» Chempionlar ligasi chorak finalining ikkinchi uchrashuvida «Manchester Siti»ni yengdi (2:1). Shu tariqa, mersisaydliklar Pep Gvardiola jamoasini bir mavsumda 3 marta yenggan ilk klubga aylandi. O‘tgan haftada Liverpulda kechgan birinchi o‘yinda Yurgen Klopp shogirdlari 3:0 hisobidagi ishonchli g‘alabaga erishgandi. Bundan tashqari, «shaharliklar» «Enfild»da Angliya chempionati doirasida yanvar oyida o‘tkazilgan o‘yinda mag‘lub bo‘lgandi – 3:4. Gvardiola «Barselona» va «Bavariya»da ishlaganida jamoalari bir mavsumda bir raqibga 3 marta yutqazgani kuzatilmagandi. Chempionlar ligasi yarim finali uchun qur’a 13 aprel kuni tashlanadi.